CELEX: 62010CB0496
Language: hu
Date: 2012-01-19 00:00:00
Title: C-496/10. sz. ügy: A Bíróság (hatodik tanács) 2012. január 19-i végzése (az Ufficio del Guidice di Pace di Venafro (Olaszország) előzetes döntéshozatal iránti kérelme) — Aldo Patriciello elleni büntetőeljárás (Az eljárási szabályzat 104. cikke 3. §-ának első bekezdése — Az Európai Parlament tagja — A kiváltságokról és mentességekről szóló jegyzőkönyv — 8. cikk — Becsületsértés miatti büntetőeljárás — A Parlament helyiségein kívül tett kijelentések — A „parlamenti feladatok ellátása során kifejtett vélemény” fogalma — Mentesség — Feltételek)

14.4.2012   
            
            
               HU
            
            
               Az Európai Unió Hivatalos Lapja
            
            
               C 109/2
            
         A Bíróság (hatodik tanács) 2012. január 19-i végzése (az Ufficio del Guidice di Pace di Venafro (Olaszország) előzetes döntéshozatal iránti kérelme) — Aldo Patriciello elleni büntetőeljárás
   (C-496/10. sz. ügy) (1)
   
   (Az eljárási szabályzat 104. cikke 3. §-ának első bekezdése - Az Európai Parlament tagja - A kiváltságokról és mentességekről szóló jegyzőkönyv - 8. cikk - Becsületsértés miatti büntetőeljárás - A Parlament helyiségein kívül tett kijelentések - A „parlamenti feladatok ellátása során kifejtett vélemény” fogalma - Mentesség - Feltételek)
   2012/C 109/03
   Az eljárás nyelve: olasz
   
      A kérdést előterjesztő bíróság
   
   Ufficio del Guidice di Pace di Venafro
   
      Az alap-büntetőeljárás résztvevője
   
   Aldo Patriciello
   
      Tárgy
   
   Előzetes döntéshozatal iránti kérelem — Ufficio del Guidice di Pace di Venafro — Az Európai Közösségek kiváltságairól és mentességeiről szóló jegyzőkönyv (HL 1967. 152., 13. o.) 9. és 10. cikkének értelmezése — Az Európai Parlamentnek a rendfenntartó erők egyik tagjára vonatkozó hamis vád miatti becsületsértéssel vádolt tagja — A parlamenti feladatok ellátása során kifejtett vélemény fogalma
   
      Rendelkező rész
   
   Az Európai Unió kiváltságairól és mentességeiről szóló, az EU-Szerződéshez, EUM-Szerződéshez és EAK-Szerződéshez csatolt jegyzőkönyv 8. cikkét úgy kell értelmezni, hogy az európai parlamenti képviselő által az Európai Parlamenten kívül tett olyan kijelentés, amely miatt ellene a származási helye szerinti tagállamban büntetőeljárás indult becsületsértés miatt, csak akkor minősül az említett rendelkezésben szereplő mentesség hatálya alá tartozó, a parlamenti feladatok ellátása során kifejtett véleménynek, ha e kijelentés olyan szubjektív értékítéletet fejez ki, amely közvetlenül és nyilvánvalóan kapcsolódik az említett feladatok ellátásához. A kérdést előterjesztő bíróság feladata annak megállapítása, hogy az alapeljárás tárgyát képező ügyben teljesülnek-e ezek a feltételek.
   
      (1)  HL C 346., 2010.12.18.